Դրանք հիմնված են ուսուցիչների և մասնակիցների միջև ազատ շփման, երեխաներին ստեղծագործ աշխատանքում ներգրավելու հեղինակային մեթոդների վրա: «JUST DILIJAN IT! միջազգային ծրագրերը նշանակալի հաջողություն են գրանցել անցյալ տարի՝ ընդհանուր հետաքրքրությունների շուրջ միավորելով տարբեր տարիքային խմբերի, սոցիալական շերտերի և տարբեր երկրների երեխաներին»,- ասել է JUST DILIJAN IT! ծրագրերի կազմակերպիչ հանդիսացող Scholae Mundi հիմնադրամի գործադիր տնօրեն Անդրեյ Խոջիկյանը: Յուրաքանչյուր հերթափոխին մասնակցող երեխաներին հնարավորություն կտրվի ընտրել պարապմունքներ 10 լաբորատորիաներից (ինտելեկտուալ խաղեր, հրատարակչական գործ, համակարգչային տեխնոլոգիաներ, թատրոն, ճարտարապետություն և դիզայն, կինո և լուսանկարչություն, բնական գիտություններ, ռոբոտաշինություն, արհեստներ, սպորտ) որևէ մեկում, որոնք կօգնեն նրանց նախագծային ու թիմային աշխատանքում: